Kendelse om varetægtsfængsling indtil fuldbyrdelse kan iværksættes
Ret: Østre Landsret (1. instans)
Faggruppe: Straffesag — Øvrige straffesager
Sagsemner: Strafferetlige sanktioner og andre foranstaltninger;
Udlændinge;

/

UDSKRIFT
AF

ØSTRE LANDSRETS RETSBOG
____________

Den 18. februar 2022 satte Østre Landsret retten i retsbygningen, Østre

Landsrets Plads 1, København.

Som dommere fungerede landsdommerne Lone Dahl Frandsen, Lone

Kerrn-Jespersen og Uffe B. Rasmussen (kst.), førstnævnte som rettens

formand.

Der foretoges

19. afd. nr. S-3641-21:

Anklagemyndigheden

mod

Tiltalte

(CPR nr. (Født 1996))

(advokat Steen Leonhardt Frederiksen, beskikket)

Ingen var mødt eller indkaldt.

Der fremlagdes ankemeddelelse med anklageskrift af 22. december 2021

fra Statsadvokaten i København, domfældtes ankefrafald af 3. februar 2022,

anklagemyndighedens frafald af kontraanken af 4. februar 2022 samt

anmodning om fortsat varetægtsfængsling i medfør af retsplejelovens §

769, stk. 1, jf. hjemrejselovens § 14, stk. 1, nr. 1, indtil fuldbyrdelse kan

iværksættes.

Der fremlagdes endvidere mail af 17. februar 2022 fra den beskikkede

forsvarer, advokat Steen Leonhardt Frederiksen, hvoraf fremgår, at der

protesteres mod fortsat fængsling.



/

- 2 -

Ved Københavns Byrets dom af 29. november 2021 blev Tiltalte, der har

været frihedsberøvet fra den 28. oktober 2021 for overtrædelse af lov om

euforiserende stoffer § 3, stk. 1, jf. § 1, stk. 3, jf. bekendtgørelse om

euforiserende stoffer § 27, stk. 1, jf. § 3, stk. 2, jf. bilag 1, liste B, nr. 66,

idømt fængsel i 4 måneder samt udvist af Danmark med indrejseforbud i 6

år. Retten traf samtidig bestemmelse om, at den pågældende under eventuel

appel, eller indtil fuldbyrdelse af straffen kan iværksættes, skal forblive

varetægtsfængslet.

Det fremgår endvidere af sagen, at Tiltalte flere gange tidligere er straffet

og udvist af Danmark, senest ved Københavns Byrets dom af 20. september

2021.

Hovedforhandling er berammet til den 4. marts 2022.

Der afsagdes sålydende

k e n d e l s e:

Ved landsrettens kendelse af 21. januar 2022 blev det bestemt, at Tiltalte i

medfør af hjemrejselovens § 14, stk. 1, nr. 1, jf. retsplejelovens § 767, stk.

2, skulle være varetægtsfængslet under anken, indtil der var afsagt dom i

sagen.

Under hensyn til det oplyste om Tiltaltes personlige forhold, herunder hans

manglende tilknytning til Danmark, er der bestemte grunde til at anse

varetægtsfængsling for nødvendig for at sikre hans tilstedeværelse, indtil

bestemmelsen om udvisning kan fuldbyrdes. Betingelserne for

varetægtsfængsling efter hjemrejselovens § 14, stk. 1, nr. 1, er derfor

opfyldt.

Da anken nu er hævet, og idet en proportionalitetsvurdering ikke på

nuværende tidspunkt vil være til hinder for fortsat fængsling, indtil

fuldbyrdelse kan iværksættes,

b e s t e m m e s:



/

Tiltalte skal varetægtsfængsles, indtil fuldbyrdelse kan iværksættes.



/

- 3 -

Retten tillagde den for domfældte beskikkede forsvarer, advokat Steen

Leonhardt Frederiksen, i salær 5.430 kr. med tillæg af moms, der betales af

domfældte.

Retten hævede ankesagen.

Sagen sluttet.



/